ᠶᠠᠩᠬᠢᠷ ᠢᠮᠠᠭᠠᠨ ᠤ ᠦᠯᠢᠭᠡᠷ
ᠡᠷᠳᠡ ᠣᠷᠢᠳᠦ ᠶᠢᠨ ᠴᠠᠭ ᠲᠤ ᠨᠢᠭᠡ ᠶᠠᠩᠬᠢᠷ ᠢᠮᠠᠭ᠎ᠠ ᠪᠣᠮᠪᠠᠢ᠂ ᠴᠢᠮᠪᠠᠢ ᠬᠤᠶᠠᠷ ᠢᠰᠢᠭᠡ ᠲᠠᠢ ᠪᠠᠨ ᠠᠭᠤᠯᠠᠨ ᠠᠭᠤᠢ ᠳᠤ ᠠᠮᠢᠳᠣᠷᠠᠳᠠᠭ ᠬᠡᠨ᠎ᠡ᠃ ᠨᠢᠭᠡ ᠡᠳᠦᠷ ᠡᠵᠢ ᠨᠢ ᠡᠪᠡᠰᠦ ᠢᠳᠡᠬᠦ ᠪᠠᠷ ᠶᠠᠪᠣᠬᠤ ᠳᠠᠭᠠᠨ ᠬᠤᠶᠠᠷ ᠢᠰᠢᠭᠡᠨ ᠳᠡᠭᠡᠨ᠄ ︽ᠬᠡᠣᠬᠡᠳ ᠤᠳ ᠡ᠂ ᠡᠵᠢ ᠨᠢ ᠪᠠᠶᠢᠬᠤ ᠦᠭᠡᠢ ᠳᠤ ᠬᠦᠮᠦᠨ ᠢᠷᠡᠭᠡᠳ ᠡᠬᠦᠳᠡ ᠶᠢ ᠳᠣᠭᠰᠢᠪᠡᠯ ᠳᠣᠷ᠎ᠠ ᠪᠠᠷ ᠨᠡᠬᠡᠬᠡᠵᠦ ᠦᠭᠴᠦ ᠪᠣᠯᠬᠤ ᠦᠭᠡᠢ ᠰᠢᠦ᠂ ᠡᠵᠢ ᠨᠢ ᠢᠷᠡᠭᠡᠳ ᠭᠤᠷᠪᠠ ᠳᠣᠭᠰᠢᠭᠰᠠᠨ ᠤ ᠳᠠᠷᠠᠭ᠎ᠠ ︿ ᠪᠣᠮᠪᠠᠢ᠂ ᠴᠢᠮᠪᠠᠢ ᠡᠬᠦᠳᠡ ᠪᠠᠨ ᠨᠡᠭᠡᠭᠡ  ︕﹀ ᠭᠡᠵᠦ ᠬᠡᠯᠡᠪᠡᠯ ᠰᠠᠶ᠋ᠢ ᠡᠬᠦᠳᠡ ᠪᠠᠨ ᠨᠡᠭᠡᠭᠡᠷᠡᠢ︕︾ ᠭᠡᠵᠦ ᠵᠠᠬᠢᠭᠠᠳ ᠶᠠᠪᠣᠵᠦ ᠬᠡᠨ᠎ᠡ᠃ ᠡᠳᠡᠨᠣᠰ ᠤᠨ ᠬᠡᠯᠡᠯᠴᠡᠵᠦ ᠪᠠᠶᠢᠬᠤ ᠶᠢ ᠬᠤᠪᠳᠤᠭ ᠴᠢᠨ᠋ᠸ᠎ᠠ ᠡᠬᠦᠳᠡᠨ ᠭᠠᠳᠠᠨ᠎ᠠ ᠠᠴᠠ ᠨᠢ ᠬᠡᠵᠢᠶᠡᠨᠠᠢ ᠰᠣᠨᠣᠰᠴᠢᠬᠠᠭᠰᠠᠨ ᠪᠣᠯᠬᠤᠷ ᠡᠵᠢ ᠨᠢ ᠶᠠᠪᠣᠩᠭᠤᠳᠠ ᠬᠦᠷᠴᠦ ᠢᠷᠡᠭᠡᠳ ᠡᠵᠢ ᠶᠢ ᠨᠢ ᠳᠠᠭᠤᠷᠢᠶᠠᠵᠦ ᠡᠬᠦᠳᠡᠨ ᠶᠢ ᠨᠢ ᠭᠤᠷᠪᠠ ᠳᠣᠭᠰᠢᠭᠠᠳ ︽ ᠪᠣᠮᠪᠠᠢ᠂ ᠴᠢᠮᠪᠠᠢ ᠡᠬᠦᠳᠡ ᠪᠠᠨ ᠨᠡᠭᠡᠭᠡ︕︾ ᠬᠡᠰᠡᠨ ᠳᠤ ᠬᠦᠭᠡᠷᠦᠬᠦᠨ ᠬᠤᠶᠠᠷ ᠢᠰᠢᠭᠡ ᠨᠢ ᠡᠵᠢ ᠪᠠᠨ ᠢᠷᠡᠴᠢᠬᠡᠯ᠎ᠡ ᠭᠡᠵᠦ ᠪᠣᠳᠣᠭᠠᠳ ᠡᠬᠦᠳᠡ ᠪᠠᠨ ᠨᠡᠭᠡᠭᠡᠭᠰᠡᠨ ᠴᠢᠨᠢ ᠬᠤᠪᠳᠤᠭ ᠴᠢᠨ᠋ᠸ᠎ᠠ ᠨᠢᠭᠡ ᠯᠡ ᠦᠰᠦᠷᠴᠦ ᠢᠷᠡᠭᠡᠳ ᠬᠤᠶᠠᠷ ᠢᠰᠢᠭᠡ ᠶᠢ ᠪᠦᠬᠦᠯᠢ ᠪᠠᠷ ᠨᠢ ᠵᠠᠯᠬᠢᠵᠦ ᠬᠡᠨ᠎ᠡ᠃

ᠶᠠᠩᠬᠢᠷ ᠢᠮᠠᠭ᠎ᠠ ᠡᠪᠡᠰᠦ ᠪᠠᠨ ᠢᠳᠡᠵᠦ ᠴᠠᠳᠣᠭᠠᠳ ᠬᠠᠷᠢᠵᠦ ᠢᠷᠡᠭᠰᠡᠨ ᠴᠢᠨᠢ ᠡᠬᠦᠳᠡ ᠨᠢ ᠨᠡᠭᠡᠭᠡᠯᠳᠠ ᠲᠠᠢ ᠂ ᠢᠰᠢᠭᠡ ᠨᠢ ᠪᠠᠶᠢᠬᠤ ᠦᠭᠡᠢ ᠪᠣᠯᠬᠤᠷ ᠭᠠᠳᠠᠨ᠎ᠠ ᠭᠠᠷᠴᠦ ᠦᠵᠡᠭᠰᠡᠨ ᠴᠢᠨᠢ ᠬᠤᠪᠳᠤᠭ ᠴᠢᠨ᠋ᠸ᠎ᠠ ᠶᠢᠨ ᠮᠦᠷ ᠳᠣᠷᠠᠶᠢᠵᠦ ᠪᠠᠶᠢᠪᠠ᠃ ᠶᠠᠩᠬᠢᠷ ᠢᠮᠠᠭ᠎ᠠ ᠵᠣᠪᠠᠵᠦ ᠣᠬᠢᠯᠠᠵᠦ ᠣᠬᠢᠯᠠᠭᠠᠳ ᠴᠢᠨ᠋ᠸ᠎ᠠ ᠠᠴᠠ ᠦᠰᠢᠶ᠎ᠡ ᠪᠠᠨ ᠠᠪᠬᠤ ᠪᠠᠷ ᠶᠠᠪᠣᠵᠠᠢ᠃ ᠶᠠᠪᠣᠵᠦ ᠪᠠᠶᠢᠳᠠᠯ᠎ᠠ ᠨᠢᠭᠡ ᠮᠣᠳᠣᠴᠢᠨ ᠳᠠᠭᠠᠷᠠᠯᠳᠣᠪᠠ ᠬᠡᠨ᠎ᠡ  ᠂ ᠶᠠᠩᠬᠢᠷ ᠢᠮᠠᠭ᠎ᠠ ᠮᠣᠳᠣᠴᠢᠨ ᠡᠪᠣᠭᠡᠨ ᠳᠤ᠄ ︽ ᠮᠣᠳᠣᠴᠢᠨ ᠭᠤᠸᠠᠢ᠂ ᠮᠢᠨᠦ ᠡᠪᠡᠷ ᠢ ᠰᠠᠶᠢᠨ ᠦᠵᠦᠬᠦᠷᠯᠡᠭᠡᠳ ᠠᠯᠢ ᠡ᠂ ᠬᠡᠣᠬᠡᠳ ᠢ ᠮᠢᠨᠢ ᠬᠤᠪᠳᠤᠭ ᠴᠢᠨ᠋ᠸ᠎ᠠ ᠢᠳᠡᠴᠢᠬᠡᠯ᠎ᠡ᠂ ᠪᠢ ᠦᠰᠢᠶ᠎ᠡ ᠪᠠᠨ ᠠᠪᠣᠶ᠎ᠠ︾ ᠭᠡᠵᠠᠢ᠃ ᠮᠣᠳᠣᠴᠢᠨ ᠡᠪᠣᠬᠡᠨ ᠦᠷᠦᠪᠳᠣᠬᠡᠳ ᠡᠪᠡᠷ ᠢ ᠨᠢ ᠰᠠᠶᠢᠨ ᠦᠵᠦᠬᠦᠷᠯᠡᠵᠦ ᠦᠭᠬᠦᠭᠡᠳ ᠶᠠᠪᠣᠭᠤᠯᠵᠠᠢ᠃ ᠡᠨᠡ ᠦᠶ᠎ᠡ ᠳᠤ ᠬᠤᠪᠳᠤᠭ ᠴᠢᠨ᠋ᠸ᠎ᠠ ᠪᠠᠰᠠ ᠡᠪᠣᠬᠡᠨ ᠢ ᠡᠷᠢᠵᠦ ᠣᠴᠢᠭᠠᠳ᠄ ︽ ᠮᠠᠭᠤ ᠡᠪᠣᠬᠡᠨ ᠡ᠂ ᠴᠢ ᠮᠢᠨᠦ ᠰᠢᠳᠦ ᠶᠢ ᠢᠷᠯᠡᠭᠡᠳ ᠠᠯᠢ᠂ ᠦᠭᠡᠢ ᠪᠣᠯ ᠪᠢ ᠴᠢᠮ᠎ᠠ ᠶᠢ ᠢᠳᠡᠨ᠎ᠡ ᠰᠢᠦ︾ ᠭᠡᠵᠦ ᠠᠶᠣᠯᠭᠠᠵᠠᠢ᠃ ᠡᠪᠣᠬᠡᠨ᠄ ︽ ᠵᠠ︾ ᠭᠡᠵᠦ ᠬᠡᠯᠡᠭᠡᠳ ᠰᠢᠳᠦ ᠶᠢ ᠨᠢ ᠰᠡᠮᠡᠭᠡᠷ ᠳᠠᠭᠠᠷᠢᠭᠠᠳ ᠬᠠᠶᠠᠴᠢᠬᠠᠵᠠᠢ᠃

ᠶᠠᠩᠬᠢᠷ ᠢᠮᠠᠭ᠎ᠠ ᠴᠢᠨ᠋ᠸ᠎ᠠ ᠶᠢ ᠡᠷᠢᠵᠦ ᠣᠴᠢᠭᠠᠳ ᠦᠰᠢᠶ᠎ᠡ ᠪᠠᠨ ᠠᠪᠣᠨ᠎ᠠ ᠬᠡᠰᠡᠨ ᠳᠤ ᠬᠤᠪᠳᠤᠭ ᠴᠢᠨ᠋ᠸ᠎ᠠ᠄

︽ ᠴᠢᠮ᠎ᠠ ᠶᠢ ᠪᠢ ᠢᠳᠡᠴᠢᠬᠡᠶ᠎ᠡ︾ ᠭᠡᠳ ᠦᠰᠦᠷᠴᠦ ᠣᠴᠢᠭᠠᠳ ᠬᠠᠵᠠᠭᠰᠠᠨ ᠴᠢᠨᠢ ᠰᠢᠳᠦ ᠨᠢ ᠳᠠᠭᠠᠭᠠᠭᠰᠠᠨ ᠦᠭᠡᠢ᠃ ᠡᠨᠡ ᠦᠶ᠎ᠡ ᠳᠤ ᠶᠠᠩᠬᠢᠷ ᠢᠮᠠᠭ᠎ᠠ ᠦᠰᠦᠷᠴᠦ ᠣᠴᠢᠭᠠᠳ ᠬᠤᠪᠳᠤᠭ ᠴᠢᠨ᠋ᠸ᠎ᠠ ᠶᠢᠨ ᠬᠡᠳᠡᠰᠦ ᠶᠢ ᠬᠠᠭ᠎ᠠ ᠮᠦᠷᠬᠦᠵᠠᠢ᠃ ᠴᠣᠭᠤᠷᠬᠠᠢ ᠬᠡᠳᠡᠰᠦᠨ ᠠᠴᠠ ᠨᠢ ᠬᠤᠶᠠᠷ ᠢᠰᠢᠭᠡ ᠨᠢ ᠪᠦᠩ ᠪᠦᠩ ᠦᠰᠦᠷᠴᠦ ᠭᠠᠷᠴᠦ ᠢᠷᠡᠭᠡᠳ ᠭᠤᠷᠪᠠᠭᠤᠯᠠ ᠪᠠᠨ ᠠᠵᠠ ᠵᠢᠷᠭᠠᠯᠳᠠᠢ ᠠᠮᠢᠳᠣᠷᠠᠵᠦ ᠬᠡᠨ᠎ᠡ᠃

ᠶᠠᠩᠬᠢᠷ ᠢᠮᠠᠭᠠᠨ ᠤ ᠦᠯᠢᠭᠡᠷ